ತಾವು ಕೂಡ ಕಾಲ ಬದಲಾದ ಹಾಗೆ ತಾವು ಬದಲಾಗಬೇಕೆಂದು ಮನಗೊಂಡ ಕಿಸ್, ಅವರ ಗುರುತಾಗಿದ್ದ ಮೇಕ್ಅಪ್ ಮತ್ತು ವೇಷಭೂಷಣಗಳನ್ನು ತ್ಯಜಿಸಲು ನಿರ್ಧಾರ ಮಾಡಿದರು. ಅವರು ಸೆಪ್ಟೆಂಬರ್ 18, 1983 ರಂದು MTV (ಎಂ.ಟಿ.ವಿ) ಯಲ್ಲಿ ಮೊದಲ ಬಾರಿಗೆ ಅಧಿಕೃತವಾಗಿ ಮೇಕ್ಅಪ್ ಇಲ್ಲದೆ ಕಾಣಿಸಿಕೊಂಡರು, ಇದರ ಜೊತೆಯಲ್ಲಿ ಇವರ "ಲಿಕ್ ಇಟ್ ಅಪ್" ಎನ್ನುವ ಹೊಸ ಗ್ಲಾಮ್ ಮೆಟಲ್ ಆಲ್ಬಂ ಕೂಡ ಬಿಡುಗಡೆಯಾಯಿತು. ಹೊಸ ಆಲ್ಬಂ ಮತ್ತು ಬ್ಯಾಂಡಿನ ಸದಸ್ಯರ ನಿಜರೂಪವನ್ನು ಪ್ರದರ್ಶಿಸುವ ಪ್ರವಾಸ ಪೋರ್ಚುಗಲಿನ ಲಿಸ್ಬನಿನ ಪಾವಿಲಾಹೊ ಡ್ರಾಮಾಟಿಕೊ ಡೆ ಕಾಸಕಿಸ್ ನಲ್ಲಿ ಆಕ್ಟೋಬರ್ 11, 1983 ರಿಂದ ಪ್ರಾರಂಭವಾಯಿತು. ಇದು ಬ್ಯಾಂಡ್ ಅದರ ಮಾಮೂಲಿನ ಮೇಕಅಪ್ ಇಲ್ಲದೆ ಮಾಡಿದ ಮೊದಲ ಗೋಷ್ಟಿ(ಕಾನ್ಸರ್ಟ್)ಆಗಿದೆ.

ಮೂರು ವರ್ಷಗಳ ನಂತರ "ಲಿಕ್ ಇಟ್ ಅಪ್" ಕಿಸ್ ನ ಮೊದಲ ಗೋಲ್ಡ್ ಆಲ್ಬಂಯಾಯಿತು. ಆದರೆ, ಈ ಪ್ರವಾಸಕ್ಕೆ "ಕ್ರಿಯೇಚರ್ಸ್ ಆಫ್ ದಿ ನೈಟ್" ಗೆ ನೆರೆದಿದ್ದ ಪ್ರೇಕ್ಷಕರಿಗಿಂತ ಕಡಿಮೆ ಸಂಖ್ಯೆಯ ಪ್ರೇಕ್ಷಕರು ಬಂದರು. 

ಸೇಂಟ್ ಜಾನ್ ತಂಡಕ್ಕೆ ಸೇರಿದ ಮೇಲೆ, ಕಿಸ್ "ಅನಿಮಲೈಸ್ " ಎನ್ನುವ ಗ್ಲಾಮ್ ಮೆಟಲ್ ಆಲ್ಬಂ ಅನ್ನು ಸೆಪ್ಟೆಂಬರ್ 13, 1984 ರಂದು ಬಿಡುಗಡೆ ಮಾಡಿತು. "ಲಿಕ್ ಇಟ್ ಅಪ್" ನ ಯಶಸ್ಸನ್ನು "ಅನಿಮಲೈಸ್ " ಮುಂದುವರೆಸಿತು. ಇದರ ಹೆವನ್ಸ್ ಆನ್ ಫೈರ್ ಎನ್ನುವ ವೀಡಿಯೊವನ್ನು MTVಯಲ್ಲಿ ಬಹಳ ಸಲ ಬಿತ್ತರಮಾಡಿತು. "ಅನಿಮಲೈಸ್ " ಆ ದಶಕದಲ್ಲಿ ಅಮೇರಿಕಾದಲ್ಲಿ ಈ ಬ್ಯಾಂಡಿನ ಅತಿ ಹೆಚ್ಚು ಮಾರಟವಾದ ಆಲ್ಬಂ ಆಯಿತು. ಆಲ್ಬಂನ ಹಾಗು ಇದರ ತರುವಾಯ ನಡೆಸಿದ ಪ್ರವಾಸ ಯಶಸ್ವಿಯಾದವು. ಇದರೊಂದಿಗೆ ಕಿಸ್ ಅದರ ಗತಕಾಲದ ವೈಭವವನ್ನು ಮತ್ತೆ ಪಡೆದಂತೆಯಾಯಿತು (70ರ ದಶಕದ ಉಚ್ಚ್ರಾಯ ಸ್ಥಿತಿಯಷ್ಟಿಲ್ಲದಿದ್ದರು). ಆದರೆ, ಸೇಂಟ್ ಜಾನ್ ಪ್ರವಾಸದ ಆಭ್ಯಾಸದ ಸಂದರ್ಭದಲ್ಲಿ ರೀಯಾಕ್ಟಿವ್ ಆರ್ತ್ರೈಟಿಸ್ ನಿಂದ ಬಳಲತೊಡಗಿದನು. ಹೀಗಾಗಿ ಈತನಿಗೆ ಕೆಲವೇಕೆಲವು ಪ್ರದರ್ಶನಗಳನ್ನು ಕೊಡಲು ಸಾಧ್ಯವಾಯಿತು. ಸೇಂಟ್ ಜಾನ್ ನನ್ನು ಕಿಸ್ ನಿಂದ ಡಿಸೆಂಬರ್ 1984ರಲ್ಲಿ ವಜಾಮಾಡಲಾಯಿತು. ಇವನ ಸ್ಥಾನಕ್ಕೆ ಬ್ರೂಸ್ ಕುಲಿಕ್‌ನನ್ನು (ಜನನ: ಡಿಸೆಂಬರ್ 12,1953; ಹುಟ್ಟಿದ್ದು: ಬ್ರೂಕ್ಲಿನ್) ನೇಮಿಸಿಕೊಳ್ಳಲಾಯಿತು. ಕುಲಿಕ್ ಮೂರು ವರ್ಷಗಳ ಅಂತರದಲ್ಲಿ ಈ ಬ್ಯಾಂಡಿನ ನಾಲ್ಕನೇ ಲೀಡ್ ಗೀಟಾರ್ ವಾದಕನಾಗಿದ್ದ. ಅದರೆ, ಇವನು ಹನ್ನೆರಡು ವರ್ಷಗಳ ಕಾಲ ಬ್ಯಾಂಡ್ ಜೊತೆಯಲ್ಲಿದ್ದನು. ಬ್ಯಾಂಡಿನಲ್ಲಿ ಅತಿ ದೀರ್ಘವಾಗಿ ಕೆಲಸ ಮಾಡಿದ ಸದಸ್ಯರಲ್ಲಿ ಕುಲಿಕ್ ಒಬ್ಬನು. ಸಿಮ್ಮನ್ಸ್ ಮತ್ತು ಸ್ಟಾನ್ಲಿಯ ಮಾತ್ರವೇ ಇವನಗಿಂತ ಜಾಸ್ತಿ ಅವಧಿಗೆ ಬ್ಯಾಂಡ್ ಸದಸ್ಯರಾಗಿದ್ದಾರೆ. ಇದಾಗ್ಯೂ, ಕುಲಿಕ್ ಬ್ಯಾಂಡಿನ ಮೇಕ್ಅಪ್ ಧರಿಸಲಿಲ್ಲ. 

ಡೆಟ್ರಾಯಿಟ್, ಮಿಷಿಗನ್ ನಲ್ಲಿರುವ ಕೊಬೊ ಹಾಲ್ ನಲ್ಲಿ ನಡೆದ ಗೋಷ್ಟಿಯಲ್ಲಿ (ಕಾನ್ಸರ್ಟ್)ಮೊದ ಮೊದಲು ಕುಲಿಕ್ ಭಾಗವಿಹಿಸಿದ. ಇದನ್ನು MTV(ಎಂ.ಟಿ.ವಿ) ಸ್ಪೇಷಲ್ "ಅನಿಮಲೈಸ್ ಲೈವ್" ಗೆ ಚಿತ್ರಿಸಿಕೊಳ್ಳಲಾಯಿತು. ಇದನ್ನು ನಂತರ ಬ್ಯಾಂಡಿನ ಮೊದಲ ಹೋಮ್ ವೀಡಿಯೋವಾಗಿ ("" ) ಬಿಡುಗಡೆ ಮಾಡಲಾಯಿತು. 
ಸ್ಟಾನ್ಲಿ, ಸಿಮ್ಮನ್ಸ್, ಕಾರ್, ಮತ್ತು ಕುಲಿಕ್ ರು ಸದಸ್ಯರಾಗಿದ್ದ ಈ ಕ್ರಮಾಂಕವು ಬ್ಯಾಂಡಿನ ಮೊದಲ ಮೊಲದ ಸದಸ್ಯರ ನಂತರದ ಅತಿ ಸ್ಥಿರವಾದ ತಂಡವೆನ್ನಿಸಿಕೊಂಡಿತು. 1980ರ ದಶಕ ಉಳಿದ ಭಾದದಲ್ಲಿ ಕಿಸ್ ಪ್ಲಾಟಿನಂ ಪ್ರಮಾಣ ಪಡೆದ ಹಲವು ಆಲ್ಬಂಗಳನ್ನು ಬಿಡುಗಡೆ ಮಾಡಿತು. ಇವುಗಳು: 1985ರಲ್ಲಿ "ಅಸೈಲಮ್" , 1987ರಲ್ಲಿ "ಕ್ರೇಚಿ ನೈಟ್ಸ್" ಮತ್ತು 1988 ರ ಅತ್ಯಂತ ಯಶಸ್ವಿ ಹಾಡುಗಳ ಸಂಗ್ರಹ-"ಸ್ಮಾಶಸ್. ಥ್ರಾಶಸ್ ಅಂಡ್ ಹಿಟ್ಸ್" . ಅದರಲ್ಲೂ ವಿಶೇಷವಾಗಿ, "ಕ್ರೇಚಿ ನೈಟ್ಸ್" ಹೊರದೇಶಗಳ್ಲಿ ಅತಿ ಯಶಸ್ವಿಯಾದ ಕಿಸ್ ಆಲ್ಬಂ ಆಯಿತು. "ಕ್ರೇಚಿ, ಕ್ರೇಚಿ ನೈಟ್ಸ್" ಎನ್ನುವ ಹಾಡು (ಸಿಂಗಲ್), ಬ್ರಿಟೆನ್ನಿನ ಸಿಂಗಲ್ಸ್ ಚಾರ್ಟಿನಲ್ಲಿ #4 ಸ್ಥಾನವನ್ನು ಗಳಿಸಿತು. ಇದು ಇಲ್ಲಿಯವೆರೆಗಿನ, ಕಿಸ್ ನ ಹಾಡುಗಳ ಮಟ್ಟಿಗೆ ಅತಿ ಸಿಕ್ಕಿರುವ ದೊಡ್ಡ ಸ್ಥಾನ. 

ಕಿಸ್ 80ರ ದಶಕವನ್ನು 1989ರಲ್ಲಿ ಬಿಡುಗಡೆಯಾದ "ಹಾಟ್ ಇನ್ ದಿ ಶೇಡ್" ನೊಂದಿಗೆ ಅಂತ್ಯಮಾಡಿತು. ಈ ಆಲ್ಬಂಗೆ ಪ್ಲಾಟಿನಂ ಪ್ರಮಾಣ ಸಿಗುಲಿಲ್ಲವಾದರೂ ಇದು 1990 ರ ಪ್ರಾರಂಭದಲ್ಲಿ ಯಶಸ್ವಿಯಾದ ಮೈಕಲ್ ಬಾಲ್ಟನ್ ಸಹಯೋಗದೊಂದಿಗೆ ಬರೆದಿದ್ದ "ಫಾರ್ಎವರ್" ಎನ್ನುವ ಬ್ಯಾಲಡ್ (ಗೀತೆ)ಗೆ ನಾಂದಿ ಹಾಡಿತು. ಇದು #8 ರ ಸ್ಠಾನವನ್ನು ಪಡೆಯಿತು. ಇದು ಬೆತ್ ನಂತರದ ಚಾರ್ಟಿನಲ್ಲಿ ಅತಿ ಎತ್ತರವಾದ ಸ್ಥಾನ ಮತ್ತು ಬ್ಯಾಂಡಿನ ಮೊದಲ 10 ಸಿಂಗಲ್‌ಗಳಲ್ಲಿ ಇದು ಎರಡನೆಯ ಸ್ಥಾನಗಳಿಸಿದೆ. 

ಮೇಕ್ಅಪ್ ಕಳಚಿದ ಈ ವರ್ಷಗಳಲ್ಲಿ, ಕಿಸ್ ಅವರ ವೈಶಿಷ್ಟ್ಯವನ್ನು ಕಂಡುಕೊಳ್ಳಲು ಮತ್ತು ಆಭಿಮಾನಿಗಳನ್ನು ಕಾಪಾಡಿಕೊಳ್ಳಲು ಶ್ರಮಪಟ್ಟರು. ಸಿಮ್ಮನ್ಸ್ 70ರ ದಶಕದ ಉದ್ದಕ್ಕೂ ಕಿಸ್ ನ ಪ್ರಭಾವಶಾಲಿ ಸದಸ್ಯನಾಗಿದ್ದ. ಆದರೆ ಈತ 80ರ ದಶಕದಲ್ಲಿ, ಆತನ ಇತರ ಹವ್ಯಾಸಗಳಾದ ಮುಖ್ಯವಾಗಿ ಚಲನಚಿತ್ರಗಳಲ್ಲಿ ತೊಡಗಿಸಿಗೊಂಡ ಕಾರಣ ತಂಡದ ಚಟುವಟಿಕೆಗಳಲ್ಲಿ ಸಕ್ರಿಯವಾಗಿ ಭಾಗವಹಿಸುತ್ತಿರಲ್ಲಿಲ್ಲ. ಬ್ಯಾಂಡ್ ವೇಷಭೂಷಣಗಳನ್ನು ಕಳುಚಿದರ ಪರಿಣಾಮ ಡೆಮನ್ ರೂಪವನ್ನು ಕಳೆದುಕೊಂಡ ಈತ ಬಹಳ ಕಷ್ಟಪಟ್ಟ. ಈ ಕಾಲಘಟ್ಟದಲ್ಲಿ ಸ್ಟಾನ್ಲಿ ಕಿಸ್ ನ ಕ್ರಿಯಾಶೀಲವಷ್ಟೆ ಅಲ್ಲದೆ ಅದರ ಪ್ರಮುಖ ಸದಸ್ಯನಾಗಿ ಮಾರ್ಪಟ್ಟ.

ಬ್ಯಾಂಡ್ 1990ರ ಮೊದಲ ಆಲ್ಬಂ ನಿರ್ಮಿಸಲು ಪುನಃ ಬಾಬ್ ಎರ್ರಿನ್ ನನ್ನು ನೇಮಿಸಿ ಕೊಳ್ಳುವ ನಿರ್ಧಾರ ಮಾಡಿತು. 

ಇದರಿಂದ ಎದೆಗುಂದಿದರೂ, ಕಿಸ್ ಅನುಭವಿ ಡ್ರಮ್ ವಾದಕ ಎರಿಕ್ ಸಿಂಗರ್ ನನ್ನು (ಮೂಲ ಹೆಸರು: ಎರಿಕ್ ಮೆನ್ ಸಿಂಗರ್, ಹುಟ್ಟಿದ್ದು:ಕ್ಲೀವ್ ಲ್ಯಾಂಡ್ಓಹಿಯೊ ಜನನ:ಮೇ 12,1958) ನೇಮಿಸಿಕೊಂಡು ಮುಂದುವರೆಯಿತು. ಸಿಂಗರ್ ಇದಕ್ಕೂ ಮುಂಚೆ ಪಾಲ್ ಸ್ಟಾನ್ಲಿಯ ಜೊತೆಯಲ್ಲಿ, ಸ್ಟಾನ್ಲಿಯ 1989ರ ಸೋಲೋ ಪ್ರವಾಸದ ಸಂದರ್ಭದಲ್ಲಿ ನುಡಿಸಿದ್ದ. ಸಿಂಗರ್ ಗೆ ಬ್ಲ್ಯಾಕ್ ಸಾಬಾತ್, ಲಿಟಾ ಫೋರ್ಡ್, ಬ್ಯಾಡ್ ಲ್ಯಾಂಡ್ಸ್ ಮತ್ತು ಅಲೈಸ್ ಕೂಪರ್ ರಂತಹ ಪ್ರದರ್ಶಕರೊಂದಿಗೆ ಕೂಡ ನುಡಿಸಿದ್ದ. 

ಕಿಸ್ "ರೀವೆಂಜ್ " ಅನ್ನು ಮೇ 19,1992ರಂದು ಬಿಡುಗಡೆ ಮಾಡಿತು. ಇದು ಸ್ವಲ್ಪ ತೀಕ್ಷ್ಣವಾದ ಹಾರ್ಡ್ ಆಗಿದ್ದ ಧ್ವನಿಯನ್ನು ಹೊಂದಿತ್ತು. ಇದನ್ನು ಅದರ ಮೊದಲ ಸಿಂಗಲ್ (ಹಾಡು) "ಅನ್ ಹೋಲಿ" ಸ್ಷಷ್ಟಪಡಿಸಿತು. ಅನಿರೀಕ್ಷಿತ ನಡೆಯಲ್ಲಿ, ಕಿಸ್ ವಿನ್ನಿ ವಿನ್ಸೆಂಟ್ ನನ್ನು ಹಾಡು ಬರೆಯಲು ನೇಮಿಸಿಕೊಂಡಿತು. ಈ ಆಲ್ಬಂ ಟಾಪ್ 10ರಲ್ಲಿ ಸ್ಥಾನಗಳಿಸಿ, ಗೋಲ್ಡ್ ಪ್ರಮಾಣ ಪತ್ರವನ್ನು ಗಳಿಸಿತು. ಕಿಸ್ U.S.(ಯು.ಎಸ್) ಕ್ಲಬ್ ಗಳಿಗೆ ಸೀಮಿತವಾದ ಒಂದು ಪುಟ್ಟ ಪ್ರವಾಸವನ್ನು 1992ರ ಸ್ಪ್ರಿಂಗ್‌ನಲ್ಲಿ(ವಸಂತದಲ್ಲಿ)ನಡೆಸಿತು. ಇದಾದ ಬಳಿಕ, ಸೆಪ್ಟೆಂಬರ್ 1992ರಲ್ಲಿ ಅಮೇರಿಕನ್ ಅರೇನಾ ಟೂರ್ (ಸಭಾಂಗಣಗಳಲ್ಲಿ ಪ್ರದರ್ಶನ ಮಾಡುವುದನ್ನು ಒಳಗೊಂಡ ಪ್ರವಾಸ)ಕೈಗೊಂಡಿತ್ತು. ಕಿಸ್ ಇದರ ಬೆನ್ನಲ್ಲೆ "ರೀವೆಂಜ್ " ಪ್ರವಾಸದ ಸಂದರ್ಭದಲ್ಲಿ ರೆಕಾರ್ಡ್ ಮಾಡಿದ್ದ "ಅಲೈವ್ III" ಯನ್ನು ಬಿಡುಗಡೆ (ಮೇ 14 1993) ಮಾಡಿತು. ನಾಲ್ಕು ದಿನಗಳ ನಂತರ, ಹಾಲಿವುಡ್ಡಿನ ರಾಕ್ ವಾಕ್ ಆಫ್ ಫೇಮ್ ಪಟ್ಟಿಗೆ ಕಿಸ್ ಅನ್ನು ಸೇರಿಸಲಾಯಿತು. 

ಈ ಕಾಲಘಟ್ಟದಲ್ಲಿ, ಕಿಸ್ ಬಗ್ಗೆ ಹಿಂದೆ ಇದ್ದ ಉತ್ಕಟವಾದ ಆಭಿಮಾನ ಮುಂಚಿನ ಹಾಗೆ ಗರಿಗದೆರತೊಡಗಿತು. ಜೂನ್ 1994 ರಲ್ಲಿ "" ಬಿಡುಗಡೆಯಾಯಿತು. ಈ ಸಂಗ್ರಹದಲ್ಲಿ ಆ ಕಾಲದ ಜನಪ್ರಿಯ ಕಲಾವಿದರು ಕಿಸ್ ಹಾಡುಗಳನ್ನು ತಮ್ಮ ಶೈಲಿಯಲ್ಲಿ ಹಾಡಿದ್ದರು. ಹೀಗಾಗಿ, ಇದೊಂದು ಬಹಳ ವೈವಿಧ್ಯಮಯವಾದ ಪ್ರಯತ್ನವಾಗಿತ್ತು. ಇದರಲ್ಲಿ ಲೆನ್ನಿ ಕ್ರಾವಿಟ್ಸ್ ನ ಡ್ಯೂಸ್ ನ ಆಕರ್ಷಕ ರೂಪ (ಹಾರ್ಮೊನಿಕ ವಾದಕನಾಗಿ ಸ್ಟೀವಿ ವಂಡರ್ ಜೊತೆಯಲ್ಲಿ), ಮೈಟಿ ಮೈಟಿ ಬೂಸ್ಟೊನ್ಸ್ ಪ್ರಸ್ತುತ ಪಡಿಸಿದ "ಡೆಟ್ರಾಯಿಟ್ ರಾಕ್ ಸಿಟಿ" ಹಾಡಿನ ಸ್ಕಾ ಪಂಕ್ ಆವೃತ್ತಿಯಿತ್ತು. ಗಾರ್ಥ್ ಬ್ರೂಕ್ಸ್ ರ "ಹಾರ್ಡ್ ಲಕ್ ವ್ಯೂಮನ್" ಹಾಡನ್ನು ನೇರವಾಗಿ ರೂಪಿಸಿದ್ದರು, ಇವರ ಬ್ಯಾಕ್ಅಪ್ ಬ್ಯಾಂಡ್ ಆಗಿ ಕಿಸ್ ಇದ್ದರು. 

ನಂತರ, 1995ರಲ್ಲಿ ತಂಡವು "ಕಿಸ್ ಸ್ಟೋರಿ" ಎನ್ನುವ 440 ಪುಟಗಳ, ಒಂಬತ್ತು ಪೌಂಡ್ ಬೆಲೆಯ ಪುಸ್ತಕವನ್ನು ಬಿಡುಗಡೆ ಮಾಡಿತು. ಈ ಪುಸ್ತಕದಲ್ಲಿ ಅಲ್ಲಿಯವರೆಗಿನ ತಂಡದ ಇತಿಹಾಸವನ್ನು ದಾಖಲಿಸಲಾಗಿತ್ತು. ಅದೇ ವರ್ಷ, ಬ್ಯಾಂಡ್ ವಿಶಿಷ್ಟವಾದ ವರ್ಲ್ಡ್ ವೈಡ್ ಕಿಸ್ ಕನ್ವೆನ್ಷನ್ ಟೂರ್ ಎನ್ನುವ ಪ್ರವಾಸ ಕಾರ್ಯಕ್ರಮವನ್ನು ಶುರುಮಾಡಿತು (ಪ್ರಪಂಚದ ಸುತ್ತಲೂ ನಡೆಸುವ ಪ್ರದರ್ಶನಗಳು). ಇದಕ್ಕೆ ಪ್ರೇಕ್ಷಕರಿಂದ ಒಳ್ಳೆಯ ಪ್ರೋತ್ಸಾಹ ಸಿಕ್ಕಿತು. ಈ ಕನ್ವೆನ್ಷನ್ ಗಳು(ಸಮ್ಮೇಳನ)ದಿನವಿಡಿ ಕಾರ್ಯಕ್ರಮವಾಗಿದ್ದವು. ಇವುಗಳಲ್ಲಿ ಹಳೆಯ ಕಿಸ್ ವೇಷಭೂಷಣ, ವಾದ್ಯ, ಮತ್ತು ನೆನಪಿನ ಕಾಣಿಕೆಗಳ ಪ್ರದರ್ಶನವಿತ್ತು. ಇದರ ಜೊತೆಯಲ್ಲಿ ಕಿಸ್ ಕವರ್ ಬ್ಯಾಂಡ್ ಕಾರ್ಯಕ್ರಮ ನಡೆಸಿಕೊಡುತ್ತಿದ್ದರು. ವ್ಯಾಪಾರಿಗಳು ಈ ಬ್ಯಾಂಡಿನ ವೃತ್ತಿಜೀವನದ ಪ್ರತಿಯೊಂದು ಘಟ್ಟದ ಮರ್ಚಂಡೈಸ್ ಗಳನ್ನು ಮಾರುತ್ತಿದ್ದರು. ಈ ಕನ್ವೆನ್ಷನ್(ಸಮ್ಮೇಳನ)ಗಳಲ್ಲಿ ಕಿಸ್ ಕಾಣಿಸಿಕೊಳ್ಳುವುದಷ್ಟೆ ಅಲ್ಲದೆ ಪ್ರಶ್ನೋತ್ತರ ಕಾರ್ಯಕ್ರಮ ನಡೆಸಿಕೊಡುತ್ತಿದ್ದರು. ಆಟೋಗ್ರಾಫ್ ಗಳಿಗೆ ಸಹಿಮಾಡುತ್ತಿದ್ದರು. ಅಷ್ಟೆ ಅಲ್ಲದೆ, ಎರಡು ತಾಸುಗಳ ಕಾಲ ಸಂಗೀತ ಕಾರ್ಯಕ್ರಮವನ್ನು ನಡೆಸಿಕೊಡುತ್ತಿದ್ದರು. ಇದರಲ್ಲಿ ಅಭಿಮಾನಿಗಳು ಕೋರಿದ್ದ ಹಾಡುಗಳನ್ನು ಪ್ರಸ್ತುತಪಡಿಸುತ್ತಿದ್ದರು. ಪೀಟರ್ ಕ್ರಿಸ್ U.S.(ಯು.ಎಸ್) ನ ಮೊದಲ ಕಾರ್ಯಕ್ರಮದಲ್ಲಿ (ಜೂನ್ 17,1995) ಕಿಸ್ ಜೊತೆಯಲ್ಲಿ ರಂಗದ ಮೇಲೆ ಕಾಣಿಸಿಕೊಂಡು "ಹಾರ್ಡ್ ಲಕ್ ವ್ಯೂಮನ್" ಮತ್ತು "ನಥಿಂಗ್ ಟು ಲೂಸ್" ಹಾಡುಗಳನ್ನು ಪ್ರದರ್ಶಿಸಿದ. ಕ್ರಿಸ್ ಬ್ಯಾಂಡಿನೊಂದಿಗೆ ಸುಮಾರು 16 ವರ್ಷಗಳಲ್ಲಿ ಸಾರ್ವಜನಿಕವಾಗಿ ಪ್ರದರ್ಶಸಿದ್ದು ಇದೇ ಮೊದಲ ಬಾರಿ.

ಆಗಸ್ಟ್ 9, 1995 ರಂದು "MTV (ಎಂ.ಟಿ.ವಿ) ಅನ್ ಪ್ಲಗ್ಡ್ " ಎನ್ನುವ ಕಾರ್ಯಕ್ರಮದಲ್ಲಿ ಪ್ರದರ್ಶನ ನಡೆಸಿ ಕೊಟ್ಟ ಅನೇಕ ಸಂಗೀತಗಾರರ ಪಟ್ಟಿಗೆ ಕಿಸ್ ಕೂಡ ಸೇರಿತು. ಬ್ಯಾಂಡ್ ಕ್ರಿಸ್ ಮತ್ತು ಫ್ರೆಹ್ಲಿಯರನ್ನು ಸಂಪರ್ಕಿಸಿ, ಈ ಕಾರ್ಯಕ್ರಮದಲ್ಲಿ ಭಾಗವಹಿಸುವಂತೆ ಆಮಂತ್ರಿಸಿದರು. ಈ ಆಮಂತ್ರಣದ ಮೇರೆಗೆ ಇಬ್ಬರು ಕಿಸ್ ಜೊತೆಯಲ್ಲಿ ಸೇರಿಕೊಂಡು "ಬೆತ್", "2000 ಮ್ಯಾನ್", "ನಥಿಂಗ್‌ ಟು ಲೂಸ್", "ರಾಕ್ ಅಂಡ್ ರೋಲ್ ಆಲ್ ನೈಟ್" ಒಳಗೊಂಡ ಹಲವಾರು ಹಾಡುಗಳನ್ನು ಪ್ರಸ್ತುತ ಪಡಿಸಿದರು. ಈ "ಅನ್ ಪ್ಲಗ್ಡ್" ಕಾರ್ಯಕ್ರಮವು ಮೊದಲಿನ ಕಿಸ್ ಪುನಃ ಒಂದಾಗುತ್ತಾರೆ ಎನ್ನುವ ಉಹಾಪೋಹಗಳಿಗೆ ಕಾರಣವಾಯಿತು. ಆದರೆ, "ಅನ್ ಪ್ಲಗ್ಡ್" ಗೋಷ್ಟಿಯ(ಕಾನ್ಸರ್ಟ್) ನಂತರ, ಈ ಬ್ಯಾಂಡ್ (ಕುಲಿಕ್ ಮತ್ತು ಸಿಂಗರ್ ಜೊತೆಯಲ್ಲಿ),"ರಿವೆಂಜ್ " ನ ಮುಂದುವರಿದ ಭಾಗವನ್ನು ಧ್ವನಿಮುದ್ರಣ ಮಾಡಲು, ಮೂರು ವರ್ಷಗಳ ಬಳಿಕ ಸ್ಟೂಡಿಯೋಗೆ ಮರಳಿದರು. "" ಅನ್ನು ಫೆಬ್ರವರಿ 1996ರಲ್ಲಿ ಪೂರ್ಣಮಾಡಲಾಯಿತಾದರೂ, ಅದರ ಬಿಡುಗಡೆ ಸುಮಾರು ಎರಡು ವರ್ಷಗಳ ತಡವಾಯಿತು. ಈ ಆಲ್ಬಂನ ಕಳ್ಳತನದಿಂದ ತಯಾರಿಸಲಾದ (ಬೂಟ್ಲೆಗ್) ಪ್ರತಿಗಳು ಅಭಿಮಾನಗಳ ನಡುವೆ ವ್ಯಾಪಕವಾಗಿ ಪ್ರಸಾರವಾದವು.

ಕಿಸ್ ಸಾರ್ವಜನಿಕವಾಗಿ ಸಿಮ್ಮನ್ಸ್, ಸ್ಟಾನ್ಲಿ, ಕುಲಿಕ್ ಮತ್ತು ಸಿಂಗರ್ ಸದಸ್ಯ ರೂಪದಲ್ಲಿಯೆ ಇದ್ದರೂ ಕೂಡ, ಮೊದಲಿನ ಸದಸ್ಯರನ್ನು ಒಂದುಗೂಡಿಸುವ ಪ್ರಯತ್ನಗಳು ತೆರೆಮರೆಯಲ್ಲಿ ನಡೆಯುತ್ತಿದ್ದವು. ಈ ಪ್ರಯತ್ನಗಳು, ಬ್ಯಾಂಡ್ MTVಗೆ 1983ರಲ್ಲಿ ಮೇಕ್ಅಪ್ ಇಲ್ಲದೆ ಮಾಡಿದ ಪ್ರದರ್ಶನದ ನಂತರದ ಆತ್ಯಂತ ನಾಟಕೀಯವಾದ ಸಾರ್ವಜನಿಕ ಪ್ರದರ್ಶನದೊಂದಿಗೆ ಮುಕ್ತಾಯವಾಯಿತು. 

ಇತಿಹಾಸ
ಮೇಕ್ಅಪ್ ನ ಕೊನೆಯ ವರ್ಷಗಳು ಹಾಗು ಇಳಿಕೆ ಕಂಡ ಕ್ಷಣ (1978-1983)
ಪ್ರಾರಂಭದ ದಿನಗಳು ಮತ್ತು ಹೋರಾಟ (1971–1975)
ಮೇಕ್ಅಪ್ ತೆಗೆದದ್ದು ಹಾಗು ಪುನ:ಯಶಸ್ಸುಗಳಿಸಿದ್ದು (1983-1996)